zigushe imikonto, ute esateta u-Yantolo, ama Xosa amwela ngokumgwaza ambulala, nabantu bake ababulala. Wagxotwa ke u-Ndlambe ngabelungu waza kuposwa e-Nxuba, latatyatwa ngabelungu lonke ilizwe elipakati kwe Nqweba ne Nxuba. Ukuze ke kwakiwe eli Rini likoyo nanamhla, mandipele kuleyo.

Kute ngalonyaka 1819, kwavuka utuli lokulwa kwabelungu nama Xosa futi. Ute u-Nxele kuma Ndlambe mayipume impi, iye kuliraula i-Rini ize ivele ngamacala onke ndiyakwenza ukuba imipu yabelungu izale amanzi. Into yesibini ndakuwisa izulu pezu kwabo. Apuma ke ama Ndlambe ngetemba ate ukuvela kwawo e-Rini avela ngendawo zonke, ebla ngezondulana zonke zase Rini, lisengumzana omncikane. Apnme amarwexu ako Nibe ayihlanga- beza, savuta isibane. Batsho ngendawo zonke aba- semaqoqweni ukuti ku Nxele wisa bapela abantu be- nkosi, kwakubi nkufa kwama Xosa ngalomhla. Be- mpumele elubala umlungu ngetemba lika Nxele. Ngomhla lowo Amaxosa ayetandaza u-Tayi, engekamazi lo Tixo wama Lawo. Wati ngalomhla Umxosa ebaleka pakati kwembumbulu wayesiti, A, Tayi ati nowapulwe umlenze atsho epantsi ati, A, Tayi. U-Tayi lo bafana bam yinto yabumini. Wati u-Nxele ukwala uyise u-Balala, wati nyise ngu Tayi, wati uvela pantsi. Into ezivele bumini sendibekile nanzi ngu Tayi, no Camagu, no Tabu. Mandihambise ke manditi ke kwaba kubi ukufa kwama Ndlambe nga­lomhla, endingakuqondiyo kukubanjwa kuka Nxele ngalomhla ngamangesi ukuba wafunyanwa ngayipina indlela, kuko ukuzisa kubelungu, kuko ukubanjwa ekulweni, emva kokokulwa kwavakala ukuba u-Nxele ubanjiwe ngabelungu, usiwe esiqitini. Mandipe­le apo ngelokuti alitabatake Amangesi ilizwe lama Xosa elipakati kwe Nxuba, ne Xesi kwakiwake Ingqakayi, nesi Nqenqe, ekupeleni kwalomfazwe.

Mandingene kweyalonyaka 1835. Ukuqaleka kwale ndingena kuyo, yaqalela ekutinjweni kwenkomo zetanga lika Tyali, ebelise Rwantsana, zatinjwa yipatiloni yama Ngesi ase Singqengqeni, kwabako idabi lokulwa kwama Xosa nabe Lungu ngezo nkomo, kwasekuba kukufa kwelizwe. Masendisitike lati lixola elalonyaka ilizwe, alitabata Amangesi, ilizwe lama Xosa, elipakati kwe Xesi, ne Qonce, ukuze ama Ngesi ake lomzi use Qonce, mandipele kuleyo ngelokuti ndingena kwe yalomnyaka 1845 imfazo. Ekutiwa igama layo yeve Sixengxe, yeze- mbe. Manditi ite ipela leyo alitabata ama Ngesi ilizwe lama Xosa, elipakati kwe Qonce ne Nciba. Mandingene kweyalonyaka 1852 ekutiwa yeka Mlanjeni, yati ipela leyo alitabata ama Ngesi ilizwe lama Xosa, elipakati kwe Nciba no Mbashe, manditike ngokulunga kwama Ngesi, ahlala ama Xosa kulo mazwe abengawawo, eselezibolekwa, ate nafundisiweyo ama Xosa, afana nangafundanga, akayika- ngela kakuhle lendawo, yokukulwa kwawo nomlungu, ukuba azibubisela ilizwe lawo. Mandipele nge­lokuti sihleli ngoxolo pantsi kwepiko lendluvukazi yase London tina base Natal kule minyaka 31 siqalele kule 1847 kude kube kule 1878.

J. M. V.

kwa Hoho yindlala. Apo ibikona inkosi kunqabile akufiki mkosi. Ukuba ukudla bekuseko bebengayi kupuma. Inkomo ezibiwayo azincedi luto kuba zibuya zihlutwe zingekayi kufika. No Siyolo bakutshwa yindlala. Imikosi yama Ngesi ayi babulali kakulu. Apo bapela kona kuxa baye kuba emasimini ama Mfengu.

Abanye abantu bamangalisiwe ukuba utini na u-Sandile ukuza ashiywe engangcatywanga ngama Xosa kanti aya bangcwaba abanye bawo abanokupakama. Ayi namangaliso kakulu lonto kuti sakukumbula ukuba kuti bantsundu kutiyekile ukuba umntu makambiwe engcwabeni. Bebesebako abobembiwe ngapambili, ke ama Xosa ebesazi ukuba uya kunqikwa lakubonwa ingcwaba lake. Kungoko sikolwa ukuba ate kunokuba anqikwe engcwaben akunani ukuba andliwe zizilo.

Umlungu otile obuzela u-Go, umpakati ka Sandile obelele uti yinina ukuba abulawe kumacala onke. Kute ngabusuku bute kwawela ama Gcaleka atimba inkomo ati lomlungu zilikulu. Aziqube aziweza Inciba kanti aza kuhlangana no mkosi ka Rulumeni kona uzihlute. Kute endaweni yokuba zibuyiselwe kumninizo zasuka zatengiswa. Ubuza ke lomlungu uyinina ukuba enjiwe njalo ukupatwa u- Go. Siya temba ukuba u-Rulumeni uya kuyi kangela londawo.

U-Tini Maqoma kuvakala ukuba ute ekupelen1 kokutetwa kwetyala lake kwabuzwa ukuba angaba na unento afuna ukuyi teta. Ute yena asikuko nokuba ulusizi ukuba emnyama, nokuba ezalwa ngabantu abamnyama. Ngoku akatandi kumbona nangeliso umntu omnyama, angavuya ukuba ushenxisiwe pakati kwabo, nabantwana bake, bangabonani nab. Eyona nto limruqule ngayo ibala lake ayi vakali. Indawo elusizi kukusuke akale ngokuba mnyama kofele angati akaqondi ukuba into engamandla yi- ntliziyo.

Pesheya kwe Nciba u-Lieut. Hosmer, inkosana epete ama Mfengu uti ute ngomhla 31 ka May wabona umlendo omkulu wenkomo. Uwulandile ehamba ne Mfongu. Bahambe basinga ngakwa Ndabakazi. Kufike amanye ama Mfengu amatatu. Bade bafika apo zikona base befunza. Adubula kwakanye ama Xosa ebenazo baba sebeko bazifumana ezima­shumi asibozo. Elutshabeni kubulewe abantu abatatu, ababini bazingxwelera, kwaza kwelika Hosmer akwabiko ubuleweyo. Uyawancoma ukukalipa lo- madoda ebenawo ango Nxiki no Isaac no Nqiniso no Gusha.— *Watchman.*

Incwadi esand’ ukuvela e-Cathcart ibika ukuba u- Mr. Baitlett usand’ ukufumana ilahlekelo enkulu. Ate ama Xosa atile abecele incwadi zokuya kusebenza ku loliwe eba kuyo. igusha 250, azisa emizini yawo kwa Anta. Kufunelwa ekutini ebenxamele ukuyi tumela inyama kubalwi kuba kufikwe zonke sezi xeliwe inyama yambelwa. Inyama ibonwe ngokusuka kulondawo ibikuyo kubeko umhlambi wama hlungulu umane usimba pantsi. Amayolisa abambe abantu 36, ashiya nabantu bokukangela inkomo zabo bantu ukuba zingayi ndawo. Abantu baka Anta kubonakala ukuba bayenyuka ngokuba.—*Telegraph.*

ABAZELWEYO.

E Burgersdorp ngo 26 ka May 1878 u-Mrs Assegai Mbulu ubeleke inkwenkwe.

OFUNWAYO.

ISAZISO SIKA RULUMENTE.

NJENGOKUBA abafazi bala madoda alwa no Rulumente befunyenwe betu-

tela abalwi ukutya nozi Ruluwa, u-Rulumente ubone ukuba kufuneka beshenxisiwe kwindawo abanokututela amadoda ukutya nezinto zemfazwe, kuba lemixesho yolula imfazwe ukuze iye kupela ngexesha elingaziwa mntu.

Abafazi nabantwana abafunyenwe bebadu- la ezweni beswele, kuya kuzingiswa ngokuti batunyelwe e-Qonce apo baya kwamkeliswa ukudla, belapo baya kutunyelwa e-Kapa ukuze bahlale kona bade bafaniswe ngabanini babo, mhlaumbi kude kugcinywe kupeliswe olu lulo.

Xeshikweni sekude kwabuya kwazola oti amadoda afuna ukuzuza intsapo yawo ebitu- nyelwe e-Kapa, acele ku Rulumente apumele ukuya e-Kapa angabizwa mali; efikile kona ancediswe ade afumane abo abafunayo.

Koti ke ukuze lendawo ifezeke, babalwe ngokuzalisekileyo, kubalwe igama lomfazi nelomntwana, indawo abahlala kuyo, igama loyise nokuba yindoda nokuba zezinye izi- hlobo, into ke leyo eya kwenza kube lula ukufumana osakuba efunwa.

Kobako incwadi ebalwe ngolo hlobo eya kugcinwa yi mantyi yase Qonce neyase Ka­pa abangati ke ngamaxesha onke bayibone abafuna ukwazi ngezihlobo ezilahlekileyo.— Aba bafazi nabantwana xa base Kapa ba­ya kugcinwa ligosa elitile eliya kuba kangelela amalungelo abo, ekoti ukuba kuko abate banyula ukumka baye enkonzweni nakwe minye imicimbi, libalwe igama lalomntu umkayo, igama nendawo yalomntu afumene inkonzo kuye.

Osakuba efuna ukwazi ngezihlobo angacela kwi mantyi yase Qonce nokuba yeyase Kapa ukuba aboniswe incwadi leyo yamagama, kohlala ngamaxesha onke afanelekileyo kuvulekile ukuba ibonwe loncwadi, axelelwe ancediswe umntu osakuba ebuza izihlobo ngendlela eya kukwenza lula ukufumana abanjalo.

WILLIAM AYLIFF,

Umpatiswa Wemicimbi Yabantsundu, Kwi Office Yompatiswa Wemicimbi Yabantsundu, E-Qonce 25th April 1878.

KAUFUNDE APA.

IZINTO NGEZINTO.

U-Ngubo inkosana yama Ngcaleka use ese siqitini.

Impi yase Mgwali ayayi pume no Dukwana kuvakala ukuba yafa kakulu. Abayazo bawabala abe lishumi angase koyo. Ukufa kwayo kangaka bekungalindelwayo kuba ibivakala ngokukalipa.

Kute e-Nkobongo kumzi otile wama Mfengu kwafika iqela lamaxosa adubula abantu ababini ababazisindisa ngokubaleka. Bate bakubaleka aquba inkomo ezintandatu. Kuse zilandwa umkondo wasinga ngase Kubusi, apo ufike walahleka kona. Kubonakala ukuba koda kube lixesha elide kufuneka ukuba abantu abanenkomo balinde kunene ngoku- hlwa.

Amaxosa alwayo awaxalisile aleleyo. Ngobusuku bolwe sine nobolwe sihlanu ku June aze kutimba kondilele emka nenkomo ezimashumi mane. Kumlungu otile ngase Monti emke nesitandatu. Kwelinye ibulu kula angase Lunwele aqube iqela lenkomo azisingisa ngase Nciba kanti aya kuqabuka selepezu komkosi wama Voluntiya. Kute xa abalekayo seezi- shiya kwadutyulwa omnye.

Umpakati ka Sandile ongu Rana obebanjwe pambi kokufa kwe nkosi uti eyona nto ingamandla ibakupa

KUBAZALWANA abase Natal pdiya cela
ukuba bandazise apo akona umhlobo wam

ongu Titas Zwane. Kuse kumzuzu ndingeva
nto ngaye. Omaziyo angatumela *e-Siqidimini.*

BOOY BALFOUR.

ISAZISO KUBABALI BENCWADI.

ABANTU abafun’ukuba batunyelwe amapepa

*Esigidimi,* mhlaumbi aguqulwe bakufudu-
ka asiwe apo bashenxele kona, nokuba bafun’
ukubika ngepepa elingafikanga kubo bebelili-
ndele, mhlaumbi bafun’ ukuhlaula imali ye
*Sigidimi* yomnyaka bayacelwa ukuba mababo-
balela u-Mr. J. W. Wilson wase Lovedale.
Ababala incwadi zokushicilelwa ngesixosa ma-
bazibalele Umhleli we *Sigidimi Samaxosa* e-
Lovedale. Incwadi ezingenawo ngokuzeleyo
amagama ababali bazo azisayi kushicilelwa.

Maxosa, Mamfengu, Malau, Besutu, isihlobo
senu esidala sase Cradock siyanazisa ukuba

*sinamahashe, nemazi zamahashe, nenkomo, ne
nkabi* zokutengiswa nokwanana. Koze nemali
utengisa ngokusisulu.

U-J. Woodland uya kuvuya ukwamkela no-
kuba lulupina uhlobo lwemiti eze kuhlaula
amatyala nokuba umntu uzise umgubo, amazi-
mba, umbona. Uyazifuna intlobo zonke zokwe-
nza imiti yenqwelo.

J. Woodland.

Cradock, May 29, 1877.

 ISIGIDIMI SAMAXOSA, JULY 1, 1878. 7